stanford-oval/wikipedia huggingface dataset:
Tranquility
Nimikilpa

Tranquility nimettiin yleisöäänestyksen seurauksena. Tranquility oli NASAn ehdottamista nimistä suosituin, mutta Stephen Colbert kampanjoi nimen ”Colbert” puolesta, ja tämä ehdotus sai kaikista eniten ääniä. 14. huhtikuuta 2009 Sunita Williams esiintyi The Colbert Report -ohjelmassa ja paljasti voittajat. Kompromissina moduulin juoksumatto sai nimen "C.O.L.B.E.R.T." (Combined Operational Load Bearing External Resistance Treadmill).
Kumela (täsmennyssivu)

Kumela voi tarkoittaa seuraavia:
Kumela, kaupunginosa Riihimäellä
Kumelan Lasitehdas Oy Riihimäellä 1936–1985
Sukunimi

Jalo Kumela (entinen Kumén, 1909–1980), kauppaneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kumela”, voi hakea sivunnimihaulla, laajalla sivunnimihaulla tai tekstihaulla.
Kusatsu

| Kusatsu (草津市) |
| --- | --- |
 Entisen Kusatsun postiaseman aluetta
 lippu:  Symboli
 Kusatsun sijainti Shigan prefektuurissa
 Kusatsu
 Koordinaatit: 35°00′47.4″N, 135°57′35.6″E 
Valtio:  Japani
Alue:  Kansai
Prefektuuri:  Shiga
Pinta-ala:  
 – Kokonaispinta-ala:  67,82 km²
Väkiluku (2017):  132 116
 – Väestötiheys:  1 948 as./km²
Symbolit:  
 – Kukka:  Commelina communis var. hortensis
 – Puu:  Osmanthus fragrans var. aurantiacus
Aikavyöhyke:  UTC+9
 
 www.city.kusatsu.shiga.jp 
Infobox OKVirheellinen NIMI-arvo: 
Kusatsu (jap. 草津市, Kusatsu-shi) on Japanin kaupunki Honshūn saarella Kansain alueella Shigan prefektuurissa. Se sijaitsee prefektuurin eteläosassa Biwajärven rannalla Ōtsun itäpuolella. Kusatsussa on 132 116 asukasta (vuonna 2017) ja sen pinta-ala on 67,82 neliökilometriä.
Kusatsu sijaitsee historiallisten Tōkaidō- ja Nakasendō-teiden yhtymiskohdassa. Kaupunkioikeudet Kusatsulle myönnettiin vuonna 1954, kun siihen liitettiin viisi ympäristön kuntaa. Kaupunkia palvelevat JR Nishi-Nihonin Biwako-linja (osa Tōkaidō-päälinjaa) ja Kusatsu-linja. Luotijunayhteys Tōkaidō Shinkansen kulkee kaupungin läpi, mutta sillä ei ole Kusatsussa asemaa.
Ystävyyskaupungit

Kusatsulla on viisi sisar- tai ystävyyskaupunkia:
Kan’onji, Kagawan prefektuuri, Japani
Kusatsu, Gunman prefektuuri, Japani
Date, Fukushiman prefektuuri, Japani
Pontiac, Michigan, Yhdysvallat
Xuhui, Shanghai, Kiina
Aiheesta muualla

Kuvia tai muita tiedostoja aiheesta Kusatsu Wikimedia Commonsissa
Kaupungin internetsivut (japaniksi)
Tomás Mejías

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Tomás Mejías Osorio
Syntymäaika: 30. tammikuuta 1989 (ikä 35)
Syntymäpaikka: Madrid, Espanja
Pelipaikka: maalivahti
Pituus: 196 senttimetriä
Seura
Seura: Middlesbrough
Pelinumero: 13
Junioriseurat
1999–2001: Coslada
2001–2007: Real Madrid
Seurat
| Vuodet | Seura | O | (M) |
| 2007–2010 | Real Madrid C | 78 | (0) |
| 2008–2013 | Real Madrid B | 63 | (0) |
| 2011–2014 | Real Madrid | 1 | (0) |
| 2014 | → Middlesbrough | 1 | (0) |
| 2014– | Middlesbrough | 7 | (0) |
Maajoukkue
| 2008 | Espanja U19 | 2 | (0) |
| 2009 | Espanja U20 | 6 | (0) |
 Seurajoukkueuran tilastot kattavat vain kansalliset sarjat, päivitetty 21. helmikuuta 2015.
Tomás Mejías Osorio (s. 30. tammikuuta 1989 Madrid) on espanjalainen jalkapalloilija, pelipaikaltaan maalivahti. Hän edustaa englantilaista Middlesbrough’ta.
Aiheesta muualla

Tomás Mejías Transfermarkt-sivustolla (englanniksi)
Trans-Aasian rautatie

Trans-Aasian rautatie (TAR) on hanke, jonka tavoitteena on luoda Euroopan ja Aasian välinen rautatie tavaraliikennettä varten. YK:n Tyynenmeren alueen taloudellinen ja sosiaalinen komissio (UNESCAP) rahoittaa hanketta.
Hanke aloitettiin jo 1950-luvulla. Sen tavoitteena oli rakentaa 14 000 km pitkä rautatie Singaporen ja Istanbulin välille, mahdollisesti myös pidemmälle Eurooppaan ja Afrikkaan. Tuohon aikaan meri- ja ilmakuljetukset eivät olleet yhtä kehittyneitä kuin nykyään, ja hanke lupasi alentaa kuljetuskustannuksia Euroopan ja Aasian välillä merkittävästi. Hankkeen edistymistä haittasivat kuitenkin poliittiset ja taloudelliset esteet aina 1980-luvun alkuun saakka. 1990-luvulla kylmän sodan päättymisen myötä rautatien rakentamiselle avautui uusia mahdollisuuksia.
TAR nähtiin keinona lisätä Euraasian kansainvälistä kauppaa ja edistää tavaroiden liikkumista. Hankkeen toivottiin myös parantavan Keski-Aasian maiden taloutta. Suuri osa rautatiestä on jo valmiina, mutta joitakin merkittäviä aukkoja on vielä olemassa. Yhden merkittävän ongelman aiheuttavat vaihtelevat raideleveydet. Reitin varrella käytetään kaikkiaan 4 eri raideleveyttä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Trans-Asian Railway
Tomás Giribaldi

Tomás Giribaldi
Tomás E. Giribaldi (1847 – 11. huhtikuuta 1930) oli uruguaylainen säveltäjä.
Giribaldi sävelsi kaikkien aikojen ensimmäisen uruguaylaisen oopperan. Se oli La Parisina, joka kantaesitettiin Teatro Solísissa 14. syyskuuta 1878. Teos on sävelletty Felice Romanin librettoon, jota myös Gaetano Donizetti oli käyttänyt oopperassaan Parisina. Giribaldin oopperaa varten librettoon kuitenkin tehtiin joitain muutoksia. Giribaldin La Parisinan tyyli, juoni ja teksti luovat teokseen vahvan italialaisen sävyn. Leopoldo Montenegro johti kantaesityksen; rooleissa esiintyivät sopraano Theresia Singer (Parisina), mezzosopraano Lucia Avalli (Imelda), tenori Carlo Bulterini (Ugo), baritoni Vincenzo Cottone (Azzo) ja basso Achille Augier (Ernesto). Kantaesityksen jälkeen Uruguayn presidentin edustaja saapui näyttämölle ilmoittamaan Giribaldille myönnettävästä hallituksen stipendistä, jonka turvin hän pääsisi Eurooppaan saattamaan musiikkiopintonsa loppuun. Giribaldi ennätti mennä Italiaan, mutta hän joutui äitinsä sairastumisen johdosta palaamaan Montevideoon ennen edes opintojen aloittamista Milanon konservatoriossa.
Giribaldi sävelsi muitakin oopperoita, mutta ei saavuttanut enää vastaavaa menestystä kuin ensimmäisellä oopperallaan. 18. heinäkuuta 1882 kantaesittiin Giribaldin ooppera Manfredi di Svevia Giuseppe Strigellin johtaessa orkesteria ja Romilda Pantaleonin luodessa Yolen roolin. Ooppera ei osoittautunut suosituksi vaan poistui ohjelmistosta jo kolmannen esityksen jälkeen. Giribaldi piti Manfredi di Svevian kohdalla kokemaansa epäonnistumista niin murskaavana, että hänen muut oopperansa Inés de Castro ja Magda eivät koskaan edenneet esitettäviksi eikä julkaistaviksi. Giribaldin kuoltua 83-vuotiaana Montevideon kunta asetti Teatro Solísin aulaan kilven ensimmäisen uruguaylaisen oopperan säveltäjän kunniaksi.
Aiheesta muualla

IMSLP: nuotteja
Kusagaki (1944)

| Kusagaki / 草垣 |
| --- | --- |

Aluksen vaiheet
Rakentaja:  Nihon Kōkan, Tsurumi
Kölinlasku:  7. syyskuuta 1943
Laskettu vesille:  22. tammikuuta 1944
Palveluskäyttöön:  31. toukokuuta 1944
Poistui palveluskäytöstä:  10. lokakuuta 1944
Loppuvaihe:  upotettu 7. elokuuta 1944
Tekniset tiedot
Uppouma:  940 t (standardi)
Pituus:  77,5 m (vesiraja) 78,77 m (kokonaispituus)
Leveys:  9,1 m
Syväys:  3,06 m
Koneteho:  4 400 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 4 × 25 mm tyyppi 96 120 × syvyyspommia
Kusagaki (jap. 草垣) oli keisarillisen Japanin laivaston Mikura-luokan saattaja toisessa maailmansodassa.
Valmistus

Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 7. syyskuuta 1943. Alus laskettiin vesille 22. tammikuuta 1944 ja otettiin palvelukseen 31. toukokuuta.
Palvelus

Alus upposi 7. elokuuta 1944 torpedoituna Manilan länsipuolella ja poistettiin alusluettelosta 10. lokakuuta.
Kirsi Pitkänen

Kirsi Pitkänen (s. 1979) on suomalainen taiteentekijä, käsitetaiteeseen keskittynyt kuvataiteilija, taidekoordinaattori, taidekonsultti ja kuraattori. Hän toimi Keski-Suomen visuaalisten taiteiden läänintaiteilijana vuonna 2014–2016. Pitkäsellä on taidekonsultointiin keskittynyt yritys Art Impact.
Ura > Työskentely kuvataiteilijana 2004–

Pitkänen on taiteessaan keskittynyt pitkiin projekteihin, jotka tuovat esiin yhteisöllisyyden hajoamiseen liittyviä ilmiöitä.
Hän valmistui Kuopion Muotoiluakatemiasta vuonna 2004 erityistekniikkojen linjalta ja alkoi sen jälkeen toimia päätoimisesti kuvataiteilijana, keskittyen käsitetaiteeseen, jota hän toteutti performanssien ja installaatioiden kautta.
Pitkäsen tuulipukuun pukeutunut julistajahahmo esiintyi ensi kerran Kuopion ANTI-festivaaleilla vuonna 2006. Megafonin kautta Pitkänen on lukenut lukijoiden sanomalehtiin lähettämiä mielipiteitä. Julistaja on esiintynyt suomalaisilla festivaaleilla, joukkotapahtumissa ja paikallisradiossa ja esimerkiksi Kuopion kaupungintalon parvekkeella tuoden esiin kansan ääntä. Muita Pitkäsen hahmoja ovat esimerkiksi tullivirkailija ja nallekarkkeja jakeleva Björn "Nalle" Wahlroos.
Vuonna 2009 Pitkänen piti Sentin venytys -näyttelyn Galleria 12:ssa Kuopiossa. Mustaa huumoria sisältäneessä näyttelyssä oli installaatioita, readymade-esineitä ja performanssia.
Vuonna 2010 Pitkänen osallistui Shanghain maailmannäyttelyyn kupla-performanssillaan, joka on ollut esillä myös Suomessa. Pitkänen toimi näyttelyssä artistioppaana kahden kuukauden ajan.
Seuraavana vuonna hän piti neljä näyttelyä, vieraili Osakassa ja päätti muuttaa Kuopiosta Jyväskylään.
Joulukuussa 2013 Taiteen edistämiskeskus Taike valitsi Pitkäsen kolmeksi vuodeksi läänintaiteilijaksi. Toimiessaan Keski-Suomen visuaalisten taiteiden läänintaiteilijana vuosina 2014–2016 hänen tehtävänään oli muun muassa kaupunkikuvan ja -ympäristön kehittäminen ja taiteilijoiden toimintaedellytysten parantaminen. Pitkänen toimi muun muassa Jyväskylän Kankaan alueen taidekoordinaattorina ja Kaupunkikerroin-tapahtumakokonaisuuden ja Reaktio-festivaalin tuottajana. Hän koordinoi Kankaan alueen taidehankintoja ja teki ensimmäiselle asemakaava-alueelle taiteen yleissuunnitelman.
Pitkänen koordinoi Ars Liberan vuosinäyttelyn Juuret(on) vuonna 2017. Seuraavana vuonna hän toteutti Veikko Halmetojan kuratoimille Mäntän kuvataideviikoille vuoden suurimman teoksen, Meeting Point -installaation, johon tarvittiin yli 43 kilometriä linjalankaa ja 1 500 ruuvia.
Pitkänen kuratoi Fiskarsin käsityöläisten muotoilijoiden ja taiteilijoiden ja osuuskunta Onoman kesänäyttelyn Arts & Crafts and Rabbit Holes vuonna 2023.
Ura > Työskentely taidekonsulttina 2016–

Pitkänen perusti Art Impact -yrityksensä vuonna 2016. Vuonna 2019 hänet nimettiin työryhmään, joka vastasi Matti Nykäsen kunniaksi Jyväskylään rakennetun muistomerkin valmistelutyöstä.
Taidekonsulttina Pitkänen on toiminut Kankaan alueella Jyväskylässä, Jyväskylän keskustassa ja Kehä Vihreällä sekä Hämeenlinnan Ahveniston Assi-sairaalassa, jonka taideohjelman hän on tehnyt.
Luottamustehtäviä

Pitkänen on toiminut muun muassa
Ars Liberan puheenjohtajana
Jyväskylän taiteilijaseuran hallituksessa
Anti-festivaalin hallituksessa ja
Jyväskylän yrittäjien hallituksessa.
Tunnustuksia

Vuonna 2006 Kuopion kaupunki myönsi Pitkäselle Juho Rissasen stipendin
Vuonna 2018 Jyväskylän kaupunki myönsi hänelle AVOin kaupunkiympäristö -tunnustuksen.
Aiheesta muualla

Kirsi Pitkänen Ars Liberan sivuilla
Kirsi Pitkänen Facebookissa
Trapezítsa

Trapezítsa- (vasemmalla) ja Týmfi-vuorten rinteitä Kónitsasta nähtynä.
| --- | --- |
Sijainti:  Ioánnina, Epeiros, Kreikka
Vuoristo:  Píndos
Korkeus merenpinnasta:  2 024 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Trapezítsa (kreik. Τραπεζίτσα) on vuori Píndos-vuoristossa Epeiroksessa Luoteis-Kreikassa. Sen korkeus on 2 024 metriä.
Trapezítsa-vuori sijaitsee Ioánninan alueyksikön alueella. Se luetaan osaksi Pohjoista Píndosta. Kónitsan kaupunki sijaitsee vuoren juurella sen länsipuolella. Trapezítsan eteläpuolella sijaitsee Týmfi-vuori, ja vuorten välissä virtaa Aóos-joki muodostaen rotkon. Trapezítsan koillispuolella sijaitsee Kreikan toiseksi korkein vuori Smólikas.
Kristinusko Egyptissä

Tämä artikkeli kertoo kristinuskosta Egyptissä. Egyptin väestöstä suurin osa on muslimeita ja vain vähemmistö kuuluu kristillisiin kirkkoihin. Noin 10 prosenttia väestöstä on kristittyjä. Suurin kirkkokunta Egyptissä on koptikristityt. Muita kristillisiä kirkkokuntia ovat mm. Armenian apostolinen kirkko, katolinen kirkko, maroniittikirkko, ortodoksinen kirkko ja anglikaaninen kirkko.
Historia

Egypti on yksi maailman suurista sivilisaation alkukodeista. Niilin laaksossa syntyi valtakunta jo noin vuonna 3200 eKr. Dynastioiden sarja hallitsi Egyptiä kolmen vuosituhannen ajan. Noin vuodesta 341 eKr. Egyptin dynastiat siirtyivät persialaisille, jotka vuorostaan kreikkalaiset ja roomalaiset dynastiat myöhemmin syrjäyttivät.
Egypti kristillistettiin ensimmäisellä vuosisadalla. Aleksandria oli yksi alkukirkon tärkeimmistä keskuksista. Aleksandria oli 400-luvulle mennessä saavuttanut kirkollisena, poliittisena ja taloudellisena keskuksena patriarkaatin asema. Aleksandria on myös yksi keskuksista, joista lähetystyö on lähtenyt liikkeelle. Aleksandrian patriarkaatti katsoi olevansa apostolien perustama. Koptit pitivät itseään alkuperäisinä egyptiläisinä hyläten Khalkedonin kirkolliskokouksen päätökset ja seuraten Aleksandrian patriarkkaa. Patriarkaatti ei vielä tuohon aikaan ollut tunnustanut Konstaninopolin ylivaltaa. Koptilaiseen kirkkooon kuului eneimmillään 500 000 munkkia ennen arabien hyökkäystä.
Arabit ottivat Egyptin haltuunsa 700-luvulla ja islamista tuli enemmistön uskonto alueella. Muinaisten egyptiläisten jälkeläiset, koptikristityt ovat kuitenkin säilyneet Egyptissä huomattavan vähemmistönä.
Egypti siirtyi turkkilaisten hallintaan 1517 ja brittien haltuun 1822. Toisen maailmansodan jälkeen Egypti sai takaisin itsenäisyytensä ja siitä tuli tasavalta 1952. Egypti on käynyt kolme sotaa Israelia vastaan vuosina 1956, 1967 ja 1973. 1800-luvulla ja 1900-luvuilla Egyptiin on syntynyt anglikaanisia, katolisia sekä protestanttisia evankelisia ja helluntaikirkkoja.
Trans-Siberian Orchestra

Trans-Siberian Orchestra
Trans-Siberian Orchestra (usein lyhennetty TSO) on yhdysvaltalainen mahtipontista ja sinfonista neoklassista metallia soittava kokoonpano. Se perustettiin New Yorkissa vuonna 1996.
Studiossa Trans-Siberian Orchestra käyttää täyttä 60-jäsenistä orkesteria sekä kuoroa ja livenäkin useiden vokalistien lisäksi suurta määrää soittajia.
Diskografia > Studioalbumit

Christmas Eve and Other Stories (1996)
The Christmas Attic (1998)
Beethoven's Last Night (2000)
The Lost Christmas Eve (2004)
Night Castle (2009)
Letters from the Labyrinth (2015)
Diskografia > Videot

The Ghosts of Christmas Eve (2001)
Diskografia > Boksit

Christmas Trilogy (2004) – Sisältää ilmestyneet kolme jouluteema-albumia ja yhden DVD:n
Aiheesta muualla

Wikimedia Commonsissa on kuvia tai muita tiedostoja aiheesta .
Trans-Siberian Orchestran virallinen sivusto
Kristinusko Burundissa

Tämä artikkeli kertoo kristinuskosta Burundissa. Kristinusko on Burundin suurin uskonto. Suurin kirkkokunta on roomalaiskatolinen kirkko, johon kuuluu 58,6 prosenttia väestöstä. Protestanttisiin kirkkoihin kuuluu 35,3 prosenttia väestöstä. Suurin protestanttinen kirkko on adventtikirkko. Muita suuria ryhmiä ovat anglikaanit ja helluntailaiset.
Historia

Burundi on ollut olemassa itsenäisenä kuningaskuntana 1500-luvulta aina vuoteen 1903 saakka, jolloin saksalaiset valtasivat alueen. Ensimmäisen maailmansodan jälkeen alueesta tuli Belgian protektoraatti. Burundi palautti itsenäisyytensä vuonna 1964, jonka jälkeen alueella on ollut poliittisesti levotonta. Vuonna 1993 Burundissa syttyi sisällissota.
Trarego Viggiona

| Trarego Viggiona |
| --- | --- |

 Trarego Viggiona
 Koordinaatit: 46°02′N, 8°40′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Renato Fabrizio Agostinelli
Pinta-ala:  
 – Maa:  18,90 km²
Korkeus:  771 (min. 300 - maks. 1 814) m
Väkiluku (2015):  402
 – Väestötiheys:  21,27 as./km²
Infobox OKVirheellinen NIMI-arvo: 
Trarego Viggiona on kunta Pohjois-Italiassa Verbano-Cusio-Ossolan maakunnassa Piemonten alueella. Traregon naapurikunnat ovat Aurano, Cannero Riviera, Cannobio, Falmenta ja Oggebbio.
Kunle Adejuyigbe

| Kunle Adejuyigbe> Henkilötiedot |
| --- | --- |
Syntynyt: 8. elokuuta 1977 (ikä 47) Nigeria
Yleisurheilija
Laji:  pikajuoksu
Ennätykset:  400 metrin juoksu: 48,05 (1994)
| Mitalit> Maa:   Nigeria.Miesten yleisurheilu.MM-kilpailut  | Mitalit> Maa:   Nigeria.Miesten yleisurheilu.MM-kilpailut  | Mitalit> Maa:   Nigeria.Miesten yleisurheilu.MM-kilpailut  | Maa:   Nigeria> Miesten yleisurheilu. |
| --- | --- | --- | --- |
|  Pronssia | Göteborg 1995 | 4 x 400 metrin viesti |  |
Kunle Adejuyigbe (s. 8. elokuuta 1977) on aktiiviuransa päättänyt nigerialainen pikajuoksija. Hän oli mukana vuoden 1995 MM-kisoista pronssia voittaneessa Nigerian pitkän viestin joukkueessa. Ennätyksekseen Adejuyigbe juoksi 400 metrillä ajan 48,05 vuonna 1994.
Tomás Luis de Victoria

Tomás Luis de Victoria.
Tomás Luis de Victoria (1548 – 27. elokuuta 1611) oli espanjalainen säveltäjä ja pappi.
Victoria syntyi Sanchidriánssa ja opiskeli Segoviassa Bartolomé de Escobedon johdolla. Noin vuonna 1564 Victoria muutti Roomaan. Täällä hänen arvellaan opiskelleen Giovanni Pierluigi da Palestrinan johdolla. Italiaan muutettuaan hän alkoi käyttää sukunimensä Italian kielistä käännöstä ”Vittoria”, joten monia hänen sävellyksiään löytyy myös tällä nimellä. Vuonna 1575 Victoria vihittiin papiksi. Vuonna 1586 hän palasi Espanjaan, jossa hän loppuelämänsä ajan toimi pappina, säveltäjänä, kuoronjohtajana ja urkurina.
Aiheesta muualla

Kuvia tai muita tiedostoja aiheesta Tomás Luis de Victoria Wikimedia Commonsissa
Vapaasti käytettävissä olevia de Victorian partituureja Mutopia Project
Kun hymy hyytyy

| Kun hymy hyytyy> The Entertainer |
| --- | --- |

Ohjaaja:  Tony Richardson
Käsikirjoittaja:  Tony Richardson, Nigel Kneale, John Osborne
Perustuu:  John Osbornen näytelmään
Tuottaja:  Harry Saltzman
Säveltäjä:  John Addison
Kuvaaja:  Oswald Morris
Leikkaaja:  Alan Osbiston
Pääosat:  Laurence Olivier, Brenda De Banzie, Roger Livesey, Joan Plowright, Daniel Massey
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Woodfall Film Productions
Levittäjä:  British Lion Films Netflix
Ensi-ilta:  1960, Suomessa 1961
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kun hymy hyytyy (The Entertainer) on Tony Richardsonin ohjaama brittiläinen draamaelokuva vuodelta 1960. Se perustuu John Osbornen näytelmään The Entertainer (1957), josta elokuvakäsikirjoituksen laativat Osborne ja Nigel Kneale. Pääosaa, vanhenevaa music hall -⁠viihdyttäjää jonka ura ja yksityiselämä ovat kariutumassa, esittää Laurence Olivier.
Osbornen näytelmään perustui myös Richardsonin edellinen elokuva, Nuori viha (1959).
The New York Timesin kriitikot valitsivat Kun hymy hyytyy -elokuvan vuonna 2004 yhdeksi kaikkien aikojen tuhannesta parhaasta maailmassa.
Aiheesta muualla

Kun hymy hyytyy Internet Movie Databasessa (englanniksi)
Kun hymy hyytyy Elonet.
Tomás Herrera

| Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Maa:   Kuuba> Miesten koripallo. |
| --- | --- | --- | --- |
|  Pronssia | München 1972 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Cali 1971 |  |  |
Tomás Herrera Martínez (31. joulukuuta 1950 Santiago de Cuba – 18. lokakuuta 2020) oli kuubalainen koripalloilija ja olympiamitalisti.
Herrera voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 ja Moskovan 1980 kesäolympialaisissa sekä vuosien 1970 ja 1974 MM-kilpailuissa.
Aiheesta muualla

Profiili FIBA Archive (englanniksi)
Kuuban joukkue – Kesäolympialaiset 1972
4 Domecq |
5 R. Herrera |
6 Roca |
7 Chappé |
8 Álvarez |
9 Cañizares |
10 Pérez |
11 Calderón |
12 T. Herrera |
13 Varona |
14 Urgellés |
15 Standard |
Valmentaja Ortega
Trans-Iranin rautatie

Trans-Iranin rautatie (pers. ‏راه‌آهن سراسری ایران‎) on Iranin halki pohjois-etelä-suunnassa kulkeva rautatie, joka valmistui vuonna 1938. Sen päätepisteet ovat Kaspianmeren Bandar Torkaman ja Persianlahden Bandar-e Emam Khomeyni. Rata oli osa šaahi Reza Pahlavi modernisoimissuunnitelmia, ja se rahoitettiin isolta osalta sokeri- ja teeverojen ansiosta. Rautatietä oli rakentamassa usean eurooppalaisen, yhdysvaltalaisen ja iranilaisen yrityksen syndikaatti. Rautatie nostettiin aikanaan Pahlavin modernisoinnin merkkipaaluksi. Se oli alkujaan vähällä käytöllä, mutta toisen maailmansodan aikana Iranin vallanneet liittoutuneet kehittivät sitä eteenpäin.
Historia > Tausta ja suunnitelmat

Iranin halki ehdotettiin ensimmäisiä rautateitä 1800-luvun lopulla ja 1900-luvun alussa. Niiden tarkoitus olisi ollut yhdistää Brittiläinen Intia ja Venäjän keisarikunta. Suunnitelmat herättivät kuitenkin myös huolta alueen voimatasapainon mahdollisen järkkymisen takia, ja lopulta suunnitelmat haudattiin, kun Britannia suhtautui asiaan välinpitämättömästi ja Venäjän–Japanin sota siirsi keskittymistä ja rahavaroja muualle.
Venäjä ja Britannia kiinnostuivat uudestaan Iranin rautatiestä, kun Saksan keisarikunta alkoi suunnitella Bagdadin rautatien jatketta Teheraniin, mikä olisi kasvattanut Saksan vaikutusvaltaa Iranissa. Venäjä ja Britannia alkoivat kartoittaa maastoa ja valmistella rakennustöitä, kunnes ensimmäinen maailmansota keskeytti suunnitelmat. Sodan jälkeen maailmantilanne oli uusi: Saksa oli kukistettu, Venäjällä uusi hallinto ja Iran teknisesti itsenäinen, vaikkakin varsin heikko ja taloudellisesti vaikeuksissa.
Iranin tilanne muuttui nopeasti Reza Pahlavin johtaman vuoden 1921 vallankaappauksen ja vuonna 1925 alkaneen Pahlavin dynastian seurauksena. Reza Pahlavi halusi modernisoida maatansa ja näki rautatien tässä merkittävänä tekijänä. Iranissa oli aiemmin rakennettu vain yksittäisiä, vaihtelevan levyisiä rautateitä, jotka eivät olleet yhtedeyssä toisiinsa. Pahlavi päätti rakennuttaa rautatien Kaspianmereltä Persianlahdelle.
Iranin parlamentti hyväksyi vuoden 1926 alussa Trans-Iranin rautatien rakennussuunnitelman. Radan päätepisteiksi oli valittu Kaspianmeren Bandar-e Shah ja Persianlahden Khor Musa. Radan linjaus erosi poliittisista syistä merkittävästi Britannian ja Venäjän aiemmista ehdotuksista. Kaupungit oli valittu niin, että ne olivat mahdollisimman kaukana Britannian ja Venäjän vaikutuksesta. Bandar-e Shah esimerkiksi valittiin päätepisteeksi Iranin Kaspianmeren tärkeimmän satamakaupungin Bandar-e Pahlavin sijaan.